
Grozījumi likumā "Par reglamentētajām profesijām un profesionālās kvalifikācijas atzīšanu" 
Izdarīt likumā "Par reglamentētajām profesijām un profesionālās kvalifikācijas atzīšanu" (Latvijas Republikas Saeimas un Ministru Kabineta Ziņotājs, 2001, 15. nr.; 2003, 23. nr.; 2004, 13. nr.; 2006, 1., 24. nr.; 2008, 3., 16. nr.; Latvijas Vēstnesis, 2010, 19., 99. nr.; 2011, 24., 62., 65., 103. nr.; 2013, 250. nr.; 2015, 235. nr.; 2016, 42. nr.; 2017, 47., 75. nr.; 2018, 132. nr.; 2019, 86. nr.; 2020, 184. nr.; 2021, 42. nr.; 2022, 13. nr.; 2023, 62. nr.; 2025, 4. nr.) šādus grozījumus:
1. Izteikt 2. panta piekto daļu šādā redakcijā:
· "(5) Uz trešo valstu valstspiederīgajiem vai bezvalstniekiem, kuriem saskaņā ar Patvēruma likumā noteikto ir piešķirts patvēruma meklētāja statuss, bēgļa statuss vai alternatīvais statuss, attiecas šā likuma noteikumi par profesionālās kvalifikācijas atzīšanu."
2. Papildināt 36. pantu ar 15. punktu šādā redakcijā:
· "15) nosaka kārtību, kādā atzīst šā likuma 2. panta piektajā daļā minēto personu profesionālo kvalifikāciju, ja tās nevar iesniegt šā likuma 37. panta pirmās daļas 1. vai 4. punktā noteiktos dokumentus, kā arī nosaka iesniedzamos dokumentus, to iesniegšanas, izskatīšanas un lēmuma pieņemšanas kārtību."
3. Papildināt 37. pantu ar trešo daļu šādā redakcijā: 
· "(3) Ja šā likuma 2. panta piektajā daļā minētās personas nevar iesniegt ārvalstīs iegūtu izglītību un profesionālo kvalifikāciju apliecinošus dokumentus, tās iesniedz dokumentāru apliecinājumu ar rakstisku pamatojumu, ka šādus dokumentus nav iespējams iegūt. Apliecinājumam pievieno Ministru kabineta noteiktos dokumentus."
4. 40. pantā:
izteikt pirmās daļas 1. punktu šādā redakcijā:
· "1) iesniegumu kvalifikācijas atzīšanas apliecības iegūšanai;";
papildināt pirmās daļas 2. punktu ar vārdiem un skaitli "vai, ja nepieciešams, – šā likuma 37. panta trešajā daļā noteiktos dokumentus".
5. 43. pantā: 
papildināt pantu ar 3.2 daļu šādā redakcijā:
· "(32) Pretendenta – šā likuma 2. panta piektajā daļā minētās personas – iesniegumu un tam pievienotos dokumentus izskata un lēmumu, norādot tā pamatojumu, paziņo pretendentam ne vēlāk kā četru mēnešu laikā pēc visu nepieciešamo dokumentu iesniegšanas.";
aizstāt ceturtajā daļā vārdus un skaitli "Šā panta trešajā un 3.1 daļā" ar vārdiem un skaitļiem "Šā panta trešajā, 3.1 un 3.2 daļā";
aizstāt piektajā daļā vārdus un skaitli "Šā panta trešajā un 3.1 daļā" ar vārdiem un skaitļiem "Šā panta trešajā, 3.1 un 3.2 daļā";
aizstāt sestajā daļā vārdus un skaitli "šā panta trešajā un 3.1 daļā" ar vārdiem un skaitļiem "šā panta trešajā, 3.1 un 3.2 daļā".
6. 45. pantā: 
papildināt pirmo daļu ar 5. punktu šādā redakcijā: 
"5) pretendents profesionālās kvalifikācijas atzīšanai iesniedz šā likuma 37. panta trešajā daļā noteiktos dokumentus.";
izteikt trešās daļas ievaddaļu šādā redakcijā:
· "Ja pretendents profesionālo kvalifikāciju ieguvis Eiropas Savienības dalībvalstī vai Eiropas Brīvās tirdzniecības asociācijas dalībvalstī un viņa profesionālā kvalifikācija būtiski atšķiras no attiecīgajai Latvijas Republikā reglamentētajai profesijai izvirzītajām prasībām, institūcijas, kas izsniedz kvalifikācijas atzīšanas apliecības reglamentētajās profesijās, Ministru kabineta noteiktajā kārtībā ir tiesīgas izvirzīt pretendentam prasību par adaptācijas periodu, kā arī kvalifikācijas atbilstības pārbaudes kārtošanu:";
papildināt sesto daļu ar vārdiem un skaitli "izņemot gadījumus, kas minēti šā likuma 37. panta trešajā daļā.";
izteikt divpadsmito daļu šādā redakcijā:
· "(12) Ja pretendents profesionālo kvalifikāciju ieguvis valstī, kas nav Eiropas Savienības dalībvalsts vai Eiropas Brīvās tirdzniecības asociācijas dalībvalsts, viņa profesionālās kvalifikācijas atzīšanai papildus šā panta trešajā daļā minētajām prasībām var piemērot prasību apgūt izglītības programmu vai tās daļu un nepiemēro šā panta trešās daļas 1. punktu."
7. 46. pantā:
izteikt panta nosaukumu šādā redakcijā:
· "46. pants. Pretendenta profesionālās adaptācijas, kvalifikācijas atbilstības pārbaudes un izglītības programmas vai tās daļas apguves vispārīgie noteikumi";
izteikt otro daļu šādā redakcijā:
· "(2) Lai veiktu pretendenta kvalifikācijas atbilstības pārbaudi vai piemērotu prasību apgūt izglītības programmu vai tās daļu, institūcijas, kas izsniedz kvalifikācijas atzīšanas apliecības attiecīgajā profesijā, nosaka detalizētu kvalifikācijas atbilstības pārbaudes kārtību, izveido to mācību priekšmetu vai kursu sarakstu, par kuru apguvi salīdzinājumā ar Latvijas Republikā attiecīgajai reglamentētajai profesijai noteikto izglītības apjomu pretendentam nav attiecīga izglītību apliecinoša dokumenta un kuru apguve ir būtiska, lai persona varētu darboties attiecīgajā profesijā. Minētie priekšmeti un kursi var ietvert gan teorētiskās zināšanas, gan arī praktiskās iemaņas, kas nepieciešamas attiecīgajā profesijā, kā arī profesionālo normu zināšanas attiecīgajā jomā.";
izteikt piekto daļu šādā redakcijā:
· "(5) Pretendenta ieceļošanas un uzturēšanās noteikumus laikā, kad viņš gatavojas kvalifikācijas atbilstības pārbaudei, iziet adaptācijas periodu vai apgūst izglītības programmu vai tās daļu Latvijas Republikā, nosaka Imigrācijas likums vai Patvēruma likums, ja pretendents ir patvēruma meklētājs."
8. Papildināt 56. panta trešo daļu ar 7. punktu šādā redakcijā:
"7) Izglītības likuma 11.1 panta astotajā daļā minēto izziņu var iesniegt institūcijai, kas izsniedz profesionālās kvalifikācijas atzīšanas apliecības reglamentētajās profesijās, ja izziņa ir izsniegta personai, kas pretendē uz profesionālās kvalifikācijas atzīšanu reglamentētajā profesijā."
9. Papildināt 57. panta pirmo daļu ar 9. punktu šādā redakcijā:
· "9) noteikt prasību apgūt izglītības programmu vai tās daļu šā likuma 45. panta divpadsmitajā daļā minētajos gadījumos."
10. Papildināt pārejas noteikumus ar 14. punktu šādā redakcijā:
· "14. Ministru kabinets līdz 2027. gada 1. janvārim izdod šā likuma 36. panta 15. punktā un 37. panta trešajā daļā minētos noteikumus."
11. Papildināt informatīvo atsauci uz Eiropas Savienības direktīvām ar 35. punktu šādā redakcijā: 
· "35) Eiropas Parlamenta un Padomes 2024. gada 14. maija direktīvas Nr. 2024/1346, ar ko nosaka standartus starptautiskās aizsardzības pieteikuma iesniedzēju uzņemšanai."

